Rīgas aplenkums (1210)

Rīgas aplenkums 1210. gadā bija turpinājums 1210. gada jūras kaujai Zundā, kad kurši sakāva krustnešus. Aģes līvi pārliecināja kuršus, ka tas ir īstais laiks ieņemt Rīgu, jo pilsētā palicis maz karavīru. 1210. gada 12. jūlijā liels kuršu karaspēks no Baltijas jūras ieradās Daugavas deltā un aplenca Rīgas mūrus. Atkārtoti uzbrukumi un sārtu iekuršana ap Rīgas mūriem nedeva rezultātus un pēc krustnešu papildspēku ierašanās kurši nolēma pārtraukt aplenkumu un pārcēlās Daugavas pretējā krastā, lai sadedzinātu savus mirušos. Turpmāk Rīgā tika svinēts 13.jūlijs - Svētās Margrietas diena, kurā Rīga tika atbrīvota no kuršu aplenkuma.

 Poēma 
1934. gadā Vilis Plūdons par 1210. gada Rīgas aplenkumu sacerēja poēmu "Kūri pie Rīgas 1210. gadā".

 Skatīt arī 
 Livonijas krusta kari

 Ārējās saites 
 V.Vimbas gleznas "Kuršu uzbrukums Rīgai" attēls lapā www.skyforger.lv 

Kategorija:Latvijas vēsture
Kategorija:Livonija
Kategorija:Kaujas Latvijas teritorijā
Kategorija:Livonijas krusta kari‎
Kategorija:Kaujas ar Kurzemes un Zemgales piedalīšanos